Mallipohja, jota seuran vastuuhenkilö voi hyödyntää viestiessään seuran toimihenkilöille Suomisport Seurapalvelun RYHMIEN TOIMINTAA TUKEVIEN TYÖKALUJEN KÄYTTÖÖNOTOSTA. Voit muokata viestiä seurallenne sopivaksi ja kohdistaa sen kyseisen toiminnallisuuden vastuuhenkilöille.

\*\*\*\*

Arvoisa seuramme toimihenkilö!

Olemme seurassamme siirtymässä uuteen aikakauteen ja otamme käyttöömme Suomisport Seurapalvelun. Suomisport on koko urheiluyhteisön oma digitaalinen palvelu. Sen avulla liikkujamme/jäsenemme hoitavat kätevästi omat sporttiarkensa asiat *Suomisport Mobiilissa* ja Me, seuran toimihenkilöt, pystymme hallinnoimaan asioita seurapalvelussa! Seurapalveluun luodaan omat ryhmänsä kaikille seuramme ryhmille/joukkueille.

Kunkin ryhmän/joukkueen ylläpitäjä (voi olla useampi, esim joukkueenjohtaja/ valmentaja/ ohjaaja) vastaa oman ryhmänsä kokoonpanon ylläpidosta sekä tapahtumien ja maksujen tuomisesta palveluun. Ryhmän ylläpitäjät voivat lähettää seurapalvelun kautta viestejä ryhmäläisilleen sekä tehdä mm. läsnäoloseurantaa. Ryhmän jäsenten kaikki toiminnot ovat Suomisport Mobiilissa. Sovelluksen kautta jäsenet näkevät kaikki oman ryhmänsä tapahtumat, voivat ilmoittaa harjoituksiin osallistumisestaan sekä voivat maksaa kaikki ryhmän toimintaan liittyvät omat maksunsa.

Tulet saamaan seuralta oikeudet hallinnoida RYHMÄN NIMI toimintaa. Autamme sinua palvelun käytön aloittamisessa. Jotta pääsemme alkuun toimi näin:

1. Lataa Suomisport Mobiili puhelimesi sovelluskaupasta, syötettyäsi puhelinnumeron ja saatuasi kertakirjautumiskoodin, näet onko sinulla jo Sporttitili. Jos sinulla ei ole tiliä, niin pääset luomaan sen tässä yhteydessä.
2. Ilmoita tililläsi oleva Sportti-ID seuramme pääkäyttäjälle, joka on Etunimi Sukunimi.
3. Etunimi lisää sinulle tarvittavat käyttöoikeudet. Tulet saamaan sähköpostiisi kutsun hyväksyä seurakäyttäjän käyttöoikeudet.

Sporttiterveisin,

Seuran hallitus/johtokunta/muu taho tai henkilö